**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՍՆԱՆԿՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Սնանկության մասին» Հայաստանի Հանրապետության 2006 թվականի դեկտեմբերի 25-ի ՀՕ-51-Ն օրենքի (այսուհետ՝ Օրենք) 3-րդ հոդվածի 2-րդ մասի 1-ին կետի «գ» ենթակետից հանել «, կամ պարտադիր» բառերը:

**Հոդված 2.** Օրենքի 6-րդ հոդվածում՝

**1)** 1-ին մասում «այլ պարտադիր վճարումների» բառերը փոխարինել «այլ վճարների» բառերով,

**2)** 2-րդ մասի վերջին պարբերության վերջին նախադասությունը շարադրել հետևյալ խմբագրությամբ.

«Պահանջի (պահանջների) չափի մեջ հաշվարկվում են նաև կատարողական վարույթի իրականացման հետ կապված ծախսերը և գույքի իրացումից ծագող ավելացված արժեքի հարկի, ակցիզային հարկի, շրջանառության հարկի, բնապահպանական հարկի պարտավորությունները (սույն օրենքի իմաստով՝ գույքի իրացումից ծագող հարկային պարտավորություններ):»:

**Հոդված 3.** Օրենքի 11-րդ հոդվածի 3-րդ մասի «բ» կետից հանել «պետական» բառը, իսկ «ֆինանսական հաշվետվությունները» բառերը փոխարինել «հարկային հաշվարկները բառերով»:

**Հոդված 4.** Օրենքի 15.5-րդ հոդվածի 1-ին մասի 4-րդ կետից հանել «պարտադիր» բառը:

**Հոդված 5.** Օրենքի 19-րդ հոդվածի 2-րդ մասում «հարկերի և պարտադիր վճարների գերավճարների առկայությունը պարզելուն ուղղված» բառերը փոխարինել «միասնական հաշվին մուտքագրման ենթակա գումարների հիմնավորվածության և հանդիպակաց» բառերով:

**Հոդված 6.** Օրենքի 30-րդ հոդվածի 1-ին մասում «անուղղակի հարկերի» բառերը փոխարինել «գույքի իրացումից ծագող հարկային պարտավորությունների» բառերով:

**Հոդված 7.** Օրենքի 39-րդ հոդվածում

**1)** 2-րդ մասից հանել «և պարտադիր» բառերը.

**2)** 5-րդ մասի «ա» կետը շարադրել հետևյալ խմբագրությամբ.

«**ա)** սնանկության վարույթի ընթացքում հարկերի և (կամ) վճարների գծով լրացուցիչ առաջացած պարտավորությունների վերաբերյալ հարկային մարմնի սահմանած ձևով տեղեկատվության (որի հիման վրա հաշվարկվում են պարտապանի հարկային պարտավորությունները) և դրանք գրանցում է պարտատերերի գրանցամատյանում` համապատասխան հերթում.»:

**Հոդված 8.** Օրենքի 43-րդ հոդվածում՝

**1)** 2-րդ մասը «իրացման հաշվին» բառերից հետո լրացնել «` պահպանման և իրացման հետ կապված ծախսերը, գույքի իրացումից ծագող հարկային պարտավորությունները պահելուց հետո» բառերով,

**2)** 5-րդ մասը «ստացված միջոցների» բառերից հետո լրացնել «՝ նվազեցված գույքի պահպանման և փոխանցման ծախսերը, գույքի իրացումից ծագող հարկային պարտավորությունները,» բառերով,

**3)** 6-րդ մասը շարադրել հետևյալ խմբագրությամբ նոր բովանդակությամբ.

«**6.** Պարտատերերի ցանկում ընդգրկված ապահովված պարտատերը չի կարող մասնակցել պարտապանին պատկանող իր համապատասխան պարտավորության համար չապահովված իրավունքի առարկայի իրացումից ստացված միջոցների բաշխմանը մինչև ապահովված իրավունքի առարկայի իրացումը, քանի դեռ ապահովված իրավունքի առարկայի ընթացիկ արժեքը (գնահատված արժեքը կամ ընթացող աճուրդների մեկնարկային գինը՝ առանց գույքի իրացումից ծագող հարկային պարտավորությունների) հավասար է կամ ավելի ապահովված պարտատիրոջ պահանջին, բացառությամբ դատարանի որոշմամբ համարժեք պաշտպանություն տրամադրելու դեպքերի: Եթե ապահովված իրավունքի առարկայի արժեքը (մեկնարկային գինը) գույքի իրացումից ծագող հարկային պարտավորությունների հրապարակային սակարկություններով իրացման ընթացքում կամ գույքի կորստի (ոչնչացում, հափշտակություն) կամ վնասելու արդյունքում նվազում է ապահովված պահանջի չափից, ապա ապահովված պարտատերը ձեռք է բերում քվեարկության ձայնի իրավունք` ապահովված իրավունքի առարկայի արժեքի (գույքի իրացումից ծագող հարկային պարտավորությունների) նվազած չափով:»,

**4)** 7-րդ մասը «ստացված միջոցները» բառերից հետո լրացնել «, նվազեցված գույքի իրացումից ծագող հարկային պարտավորությունները,» բառերով:

**5)** 8-րդ մասը «ստացված միջոցները» բառերից հետո լրացնել «, նվազեցված գույքի պահպանման և փոխանցման ծախսերը, գույքի իրացումից ծագող հարկային պարտավորությունները,» բառերը:

**6)** 9-րդ մասը շարադրել հետևյալ բովանդակությամբ նոր խմբագրությամբ.

«9. Եթե ապահովված իրավունքի առարկայի մեկնարկային գինը առանց գույքի իրացումից ծագող հարկային պարտավորությունների հավասար է ապահովված պարտատիրոջ պահանջի գումարին կամ ցածր է դրանից, ապա պարտատերերի ցանկում ընդգրկված պարտատերն իրավունք ունի իր պահանջի կամ դրա մասի չափով դատարանի որոշմամբ որպես սեփականություն իր կամ իր նշած անձի օգտին ստանալու գրավի առարկան` վճարելով գույքի իրացումից ծագող հարկային պարտավորությունները, այդ գույքի պահպանման և փոխանցման հետ կապված ծախսերը, ինչպես նաև կառավարչի վարձատրությունը` գրավի առարկայի (առանց գույքի իրացումից ծագող հարկային պարտավորությունների) արժեքի 5 տոկոսի չափով: Այդ դեպքում տվյալ պարտատիրոջ պահանջի չափը չի նվազեցվում գույքի պահպանման և փոխանցման ծախսերի և կառավարչի վարձատրության համար վճարված գումարի չափով:»:

**7)** 10-րդ մասի 1-ին և 2-րդ կետերը շարադրել նոր խմբագրությամբ՝ հետևյալ բովանդակությամբ.

«1) գույքի առաջիկա իրացման համար գնահատված կամ մեկնարկային գինը, նվազեցված գույքի իրացումից ծագող հարկային պարտավորությունների գումարը, հիմնական ապահովված պարտավորության արժեքի չափը գերազանցելու դեպքում` ապահովված պահանջի, գույքի պահպանման և իրացման համար հաշվարկված ծախսերը.

 2) գույքի առաջիկա իրացման համար գնահատված կամ մեկնարկային գինը առանց գույքի իրացումից ծագող հարկային պարտավորությունների գումարի հիմնական ապահովված պարտավորության արժեքի չափից պակաս լինելու դեպքում` վերջին չկայացած աճուրդի մեկնարկային գնի (առանց գույքի իրացումից ծագող հարկային պարտավորությունների) չափով:»:

**Հոդված 9.** Օրենքի 44-րդ հոդվածում «անուղղակի հարկային պարտավորությունները» բառերը փոխարինել «գույքի իրացումից ծագող հարկային պարտավորությունները» բառերով:

**Հոդված 10.** Օրենքի 76-րդ հոդվածի 6-րդ մասում «կվճարեն իրացումից ծագող անուղղակի հարկերը» բառերը փոխարինել «կկատարեն գույքի իրացումից ծագող հարկային պարտավորությունները» բառերով:

**Հոդված 11.** Օրենքի 82-րդ հոդվածում՝

**1)** 1-ին մասի «ա» կետը շարադրել հետևյալ բովանդակությամբ նոր խմբագրությամբ.

«ա) պարտապանին սնանկ ճանաչելու մասին դատարանի վճիռն օրինական ուժի մեջ մտնելուց հետո պարտապանի գույքի օտարման հետ կապված գույքի իրացումից ծագող հարկային պարտավորությունները, կառավարչի վարձատրությունը և վարչական ծախսերը, այդ թվում`

- գույքի պահպանման և տնօրինման համար անհրաժեշտ ծախսերը (սնանկության դիմումը ներկայացնելու օրվանից մինչև ֆինանսական առողջացման ծրագրի նախագծի հաստատումն ընկած ժամանակահատվածում ֆինանսավորումները),

- վարչական աշխատողների աշխատավարձը, եկամտային հարկի վճարումները և սոցիալական վճարները,

- վարչական ապարատը պահպանելու համար այլ անհրաժեշտ ծախսերը,

- սոցիալական վճարները,

- աշխատավարձի, եկամտային հարկի և սոցիալական վճարների վերաբերյալ փաստաթղթերի արխիվացման ծախսերը:»:

**2)** ուժը կորցրած ճանաչել 1-ին մասի «ե» կետը,

**3)** «է» կետում «հարկային, պարտադիր այլ վճարների» բառերը փոխարինել «հարկերի և (կամ) վճարների» բառերով:

**Հոդված 12.** Սույն օրենքն ուծի մեջ է մտնում 2018 թվականի հունվարի 1-ից: